དམོད་མོ་ནི་རྫས་ཡོད་མེད་གང་རུང་ལ་བརྟེན་པ་ཞིག་སྟེ།རྫས་སྔགས་ལ་བརྟེན་ནས་དམོད་བོར་བ།དཔེར་ན།གཏམ་ཤུལ་དགའ་ཐང་འབུམ་པ་ཆེ་ནས་གསར་དུ་རྙེད་པའི་བོན་གྱི་གནའ་དཔེགནག་རབསཞེས་བྱ་བ་ལས།ཀླུ་ལ་གཏད་པའྀ་སྔགས་ལ།།མོག་ཤང།རུམ་ཡང།སྤ་ཚུམ།ཐྀལ་ཕོར་མེ་རེ།སྀབས་ཁ་ན་དུལ་དུལ།།བྱས་དེ་བརྗོད་ལ་གཏད་དོ།།ཅེས་ཀླུ་རིགས་འཁོར་བཅས་རྣམས་མགུ་བའམ་སྐུལ་བར་བྱེད་པའི་སྔགས་བཟླས་ཤིང་།རྗེས་སུ་ཡི་རང་བ་དང་སྐྱབས་སུ་རེ་བའི་གྲོགས་དན་ཞུས།སེན་མོ་དྲི་སུལ་ནས།སོ་རྙིལ་རྩ་ནས་བྱུང་།།དུ་གསོལ་ལོ།།དྲའ་བོ་བྱང་དུ་གཞུག་པ་དང།སེན་མོ་རྩ་ནས་འབྱུང་བ་དང་།།མཆན་ལན་རྩ་ནས་བྱུང་བ་དང་།གྲའ་བོ་གསད་པ་ནིང།ཞེས་དགྲ་བོ་བསད་དེ་སྙིང་དང་མཆིན་པ།སེན་མོ་དང་སོ་རྙིལ་རྩ་ནས་ཕྱུང་འདོད་ཀྱི་ལས་དོན་ཀླུ་ལ་བཅོལ།སྲན་ཆུང་གྱི་ཕྱེ་ལ།བ་དམར་མོ་དང་།ར་དཀར་མོའི་འོ་མ་དང་སྦྲུས་ལ།ཆུ་སྲྀན་གྱི་གཟུགས་དང་།།སྦྲུལ་ནག་པོ་འགོ་རྒུ་བོའི་གཟུགས་བྱས་ལ།།གྲའ་བོའི་གཟུག་ལ་རྨོད་བཙུགས་ལ།།ལན་རྒུར་བོ་རྐོར་ལ་གཞག་གོ།།ཅེས་གནའ་བོའི་བོད་མི་རྣམས་ཀྱིས་ལྷ་སྲིན་སྡེ་བརྒྱད་ཀྱི་ནང་ཚན་ཀླུ་ནི་ས་འོག་དང་།ཤིང་གི་རྩ་བ།ཐབ་ཀྱི་སྟེང་།ཆུ་སོགས་སུ་གནས་པར་འདོད་དེ།མཚོན་རིས་སུ་སྦྲུལ་དང་སྦལ་བ།ཆུ་སྲིན།ཉ་སོགས་འགོད་པར་མ་ཟད།ལོངས་སྤྱོད་གནས་བབས་ཀྱི་དབང་གིས་མི་ཡི་ལུས་ལ་སྦྲུལ་གྱི་མགོ་བོ་གསུམ་ཅན།ལྔ་ཅན།བདུན་ཅན།དགུ་ཅན་སོགས་ཡོད་པར་གྲགས།མི་རྣམས་ས་དང་ཆུའི་བྱེད་ལས་ལ་གཙོ་བོར་བརྟེན་ནས་འཚོ་ཞིང་།ས་ཆུའི་བདག་པོ་ས་བདག་ཀླུ་གཉན་རྣམས་ཡིན་པར་འདོད་དེ།ཀླུ་རྣམས་དང་འགྲས་པ་ཞི་ཞིང་བདེ་ལེགས་འབྱུང་བའི་སླད་དུ་ཤིང་རྩི་བལ་མཚོན་དར་ཟབ་དང་།མེ་ཏོག་འབྲས་བུ་རིན་ཆེན་སྣ་ཚོགས།དཀར་གསུམ་མངར་གྱི་མཆོད་པ་གཙང་མ་བཤམས་པ་སོགས་ཀླུ་རྣམས་དགྱེས་པའི་ངང་གྲོགས་སུ་བཀུག་སྟེ་ཕ་རོལ་དགྲ་བོ་འདུལ་བའི་གཉེན་པོར་བསྟེན་པ་ཡིན།མཁས་དབང་འཇུ་མི་ཕམ་མཆོག་གིསཀླུ་ཞེས་པ་ཉོན་མོངས་པ་གཏི་མུག་ཤས་ཆེ་བས་ཆགས་པ་དང་ཞེ་སྡང་ཡང་ཆེ་སྟེ།གཏི་མུག་གི་དབང་གིས་གཉིད་ཆེ་བ་དང་།ཞེ་སྡང་གི་དབང་གིས་སྐྱེ་བ་བདུན་དུ་མི་གཏོང་བ་དང་།ཆགས་པའི་དབང་གིས་ཆགས་པ་ལ་གནས་པའི་ལུས་ལ་ཞུགས་ནས་མི་གཏོང་བའོ།།ཀླུ་གདོལ་པ་ཅན་གྱིས་མཐོང་བ་ཙམ་གྱིས་ནད་བསྐྱེད་དོ།།རིགས་གསུམ་ནི་རེག་པ་ཙམ་གྱིས་ནད་བསྐྱེད་དོ།།ཀླུ་བྲན་རྣམས་ནི་སྟེང་སྒོ་གསུམ་ནས་ཞུགས་ནས་ལུས་ཀྱི་བཅུད་ཟ་བར་བྱེད་དོ།།ཅེས་ས་བདག་བཙན་པོ་ཀླུ་གདོལ་བ་ནག་པོས་བཏང་བའི་དུག་དང་གདོན་ནད་སོགས་ལས་བྱུང་བའི་གནོད་པ་ནི་ཤིན་ཏུ་ཚབས་ཆེ་བར་སྙམ་ནས།དེ་གྲོགས་སུ་བཀུག་ནས་སྐྱབས་སུ་རེ་བའི་འཕྲིན་ལས་བཅོལ་བའི་ཕྱིར་དུ།རྫས་ཀྱི་སྦྱོར་བར་སྲན་ཆུང་གི་ཕྱེ་ལ་བ་དམར་མོ་དང་ར་དཀར་མོའི་འོ་མ་བསྲེས་པ་ཚབ་པ་སངས་དབང་འདུས་དང་གླང་རུ་ནོར་བུ་ཚེ་རིང་གཉིས་ཀྱིས་བསྒྲིགས་ཤིང་།ལོར་བོད་ལྗོངས་བོད་ཡིག་དཔེ་རྙིང་དཔེ་སྐྲུན་ཁང་གིས་པར་དུ་བསྐྲུན་པའིགཏམ་ཤུལ་དགའ་ཐང་འབུམ་པ་ཆེ་ནས་གསར་དུ་རྙེད་པའི་བོན་གྱི་གནའ་དཔེ་བདམས་བསྒྲིགསཀྱི་ཤོག་ངོསན་གསལ།སི་ཁྲོན་མི་རིགས་དཔེ་སྐྲུན་ཁང་གིས་པར་དུ་བསྐྲུན་པའིའཇུ་མི་ཕམ་བཀའ་འབུམཔོད་ཨེའི་ཤོག་ངོསཔར་གསལ།ནས་ཀླུ་རིགས་མཚོན་བྱེད་ཆུ་སྲིན་གྱི་གཟུགས་དང་སྦྲུལ་ནག་པོ་མགོ་དགུ་ཅན་གྱི་གཟུགས་དབྱིབས་བཟོས་ཤིང་།དགྲ་བོའི་གཟུགས་ལ་དམོད་བཙུགས་ཏེ་ཀླུ་རིགས་དེ་དག་གིས་ལན་དགུར་བསྐོར་ཏེ་ཤོར་ས་མེད་པར་བྱས་ནས་བཞག་ཡོད་པ་ལྟ་བུའོ།།